ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง 
นร02670004713

ขอความช่วยเหลือในการจัดเก็บขยะ บริเวณภายในซอยวุฒากาศ 42 ชุมชนศาลาครืน ถนนวุฒากาศ แขวงบางค้อ เขตจอมทอง กรุงเทพมหานคร จุดสังเกต จะอยู่ด้านหลังโรงเรียนวัดศาลาครืน เนื่องจากการจัดเก็บขยะพื้นที่ดังกล่าวอยู่ในความรับผิดชอบของสำนักงานเขตจอมทอง โดยมักจะมีเจ้าหน้าที่เข้ามาจัดเก็บขยะ ตั้งแต่เวลาประมาณ 06.00-07.00 น. สัปดาห์ละประมาณ 1-2 วัน (ไม่ทราบวันที่ชัดเจน) บางสัปดาห์ ก็ไม่มีเจ้าหน้าที่เข้ามาดำเนินการจัดเก็บขยะในพื้นที่เลย หากสัปดาห์ใดที่เจ้าหน้าที่ไม่ได้เข้ามาดำเนินการจัดเก็บขยะ ทางประชาชนก็จะต้องนำขยะออกไปทิ้งเอง ภายในวัดฯ เพราะทางวัดฯ จะมีการจัดสรรสถานที่สำหรับสถานที่ทิ้งขยะไว้ให้ แล้วจะมีรถจัดเก็บขยะขนาดใหญ่เข้าไปดำเนินการจัดเก็บให้ จากกรณีดังกล่าว ส่งผลให้ผู้ร้องและประชาชนในพื้นที่ได้รับความเดือดร้อนเป็นอย่างมาก ประสบปัญหามาเป็นระยะเวลาประมาณ 2-3 เดือน เบื้องต้นผู้ร้องแจ้งเรื่องไปยัง ศูนย์ดำรงธรรม หมายเลขสายด่วน 1567 และเมื่อประชาชนในพื้นที่แจ้งเรื่องไปยัง สำนักงานเขตจอมทอง ปรากฏว่า 30 นาที ต่อมาหลังจากแจ้งเรื่อง ก็ได้มีเจ้าหน้าที่เข้ามาดำเนินการจัดเก็บขยะให้ ซึ่งจะมีลักษณะการทำงาน แบบหากประชาชนไม่แจ้งเรื่อง ก็จะไม่เข้ามาดำเนินการจัดเก็บขยะให้ ประกอบกับผู้ร้องแจ้งว่า สำนักงานเขตจอมทอง จะมีการนำรถจัดเก็บขยะขนาดเล็กเข้าไปจัดเก็บขยะให้เฉพาะซอยในลำดับเลขคี่เท่านั้น จึงประสงค์ให้หน่วยงานที่เกี่ยวข้องดำเนินการจัดเก็บขยะในพื้นที่ เพื่อบรรเทาความเดือดร้อนให้แก่ผู้ร้องและประชาชนที่อาศัยอยู่ในพื้นที่ต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่
ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata